Up-555/04
Natisni
Opravilna št.:
Up-555/04
Datum odločitve:
13. 6. 2005
ECLI:
ECLI:SI:USRS:2005:Up.555.04
Akt:
Ustavna pritožba A. A. zoper sklep Delovnega in socialnega sodišča v Ljubljani št. Ps 1840/2002 z dne 21. 1. 2005 v zvezi s sklepom Višjega delovnega in socialnega sodišča št. Psp 556/2004 z dne 3. 12. 2004 in s sklepom Delovnega in socialnega sodišča v Ljubljani št. Ps 1840/2002 z dne 7. 6. 2004 ter s sodbo Delovnega in socialnega sodišča v Ljubljani št. Ps 1840/2002 z dne 5. 3. 2004
Izrek:
Ustavna pritožba A. A. zoper sklep Delovnega in socialnega sodišča v Ljubljani št. Ps 1840/2002 z dne 21. 1. 2005 v zvezi s sklepom Višjega delovnega in socialnega sodišča št. Psp 556/2004 z dne 3. 12. 2004 in s sklepom Delovnega in socialnega sodišča v Ljubljani št. Ps 1840/2002 z dne 7. 6. 2004 ter s sodbo Delovnega in socialnega sodišča v Ljubljani št. Ps 1840/2002 z dne 5. 3. 2004 se zavrže.
Evidenčni stavek:
Ustavno sodišče zavrže ustavno pritožbo, če ni izpolnjena procesna predpostavka izčrpanosti pravnih sredstev.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 5.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 7. 2004
Vrsta odločitve:
sklep
Vrsta rešitve:
zavrženje
Dokument:
US24705
Up-555/04 - 16
13. 6. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 24. maja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Delovnega in socialnega sodišča v Ljubljani št. Ps 1840/2002 z dne 21. 1. 2005 v zvezi s sklepom Višjega delovnega in socialnega sodišča št. Psp 556/2004 z dne 3. 12. 2004 in s sklepom Delovnega in socialnega sodišča v Ljubljani št. Ps 1840/2002 z dne 7. 6. 2004 ter s sodbo Delovnega in socialnega sodišča v Ljubljani št. Ps 1840/2002 z dne 5. 3. 2004 se zavrže.
Obrazložitev
1. Sodišče prve stopnje je s sodbo št. Ps 1840/2002 z dne 5. 3. 2004 zavrnilo zahtevek pritožnika, da se mu v pokojninsko dobo všteje v dvojnem trajanju čas odvzema prostosti od 20. 10. 1959 do 20. 1. 1960. Zoper to sodbo je pritožnik vložil pritožbo. Ker je pritožba bila vložena prepozno, jo je sodišče prve stopnje zavrglo s sklepom št. Ps 1840/2002 z dne 7. 6. 2004. Pritožnik se je zoper navedeni sklep pritožil na Višje delovno in socialno sodišče, ki je s sklepom št. Psp 556/2004 z dne 3. 12. 2004 pritožbo zavrnilo in potrdilo sklep sodišča prve stopnje. Zoper odločitev pritožbenega sodišča je pritožnik vložil revizijo. Ker revizije ni vložil po pooblaščencu oziroma ni izkazal, da bi imel opravljen pravniški državni izpit, je sodišče prve stopnje s sklepom št. Ps 1840/2002 z dne 21. 1. 2005 pritožnikovo revizijo zavrglo kot nedovoljeno.
2. Pritožnik je dne 26. 7. 2004 vložil ustavno pritožbo zoper sklep sodišča prve stopnje št. Ps 1840/2002 z dne 7. 6. 2004 v zvezi s sodbo istega sodišča št. Ps 1840/2002 z dne 5. 3. 2004. Z vlogo z dne 14. 1. 2005 je ustavno pritožbo razširil na sklep Višjega delovnega in socialnega sodišča št. 556/2004 z dne 30. 12. 2004. Z vlogo z dne 4. 2. 2005 pa je ustavno pritožbo razširil še zoper sklep sodišča prve stopnje št. Ps 1840/2002 z dne 21. 1. 2005. Pritožnik zatrjuje kršitev 14., 15., 22., 25. in 29. člena Ustave. Predlaga razpis javne obravnave.
3. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Zoper sklep sodišča prve stopnje št. Ps 1840/2002 z dne 21. 1. 2005 je v skladu z določbo 363. člena Zakona o pravdnem postopku (Uradni list RS, št. 26/99 in nasl. – ZPP) dovoljena pritožba. Pritožnik ni izkazal, da je vložil pritožbo, kar pomeni, da niti redno pravno sredstvo še ni izčrpano. Procesna predpostavka izčrpanosti pravnih sredstev, ki mora biti podana za obravnavo ustavne pritožbe, torej ni izkazana. Zato je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan